CELEX: 22005D1223(01)
Language: sl
Date: 2005-07-04 00:00:00
Title: Priporočila pridružitvenega sveta EU-Tunizija z dne  4. julija 2005

23.12.2005   
            
            
               SL
            
            
               Uradni list Evropske unije
            
            
               C 327/3
            
         
      PRIPOROČILA PRIDRUŽITVENEGA SVETA EU-TUNIZIJA
   
   z dne 4. julija 2005
   (2005/C 327/03)
   PRIDRUŽITVENI SVET EU-TUNIZIJA JE —
   ob upoštevanju Evro- mediteranskega sporazuma o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani in zlasti člena 80 Sporazuma,
   ob upoštevanju naslednjega:
   
               (1)
            
            
               Pridružitveni svet je na podlagi člena 80 Evro- mediteranskega sporazuma pristojen za pripravo ustreznih priporočil za namene doseganja ciljev Sporazuma.
            
         
               (2)
            
            
               V skladu s členom 90 Evro- mediteranskega sporazuma stranki sprejmeta vse potrebne splošne ali posebne ukrepe za izpolnjevanje obveznosti, ki jih imata na podlagi tega sporazuma in skrbita za doseganje ciljev, določenih s tem sporazumom.
            
         
               (3)
            
            
               Stranki Evro-mediteranskega sporazuma sta odobrili besedilo akcijskega načrta EU-Tunizija.
            
         
               (4)
            
            
               Akcijski načrt EU-Tunizija bo pripomogel k izvajanju Evro-sredozemskega sporazuma med strankama s pripravo in sprejetjem konkretnih ukrepov za praktično usmeritev izvajanja.
            
         
               (5)
            
            
               Akcijski načrt ima dvojni cilj, in sicer določitev konkretnih ukrepov za izpolnjevanje obveznosti strank, določenih v Evro- mediteranskem sporazumu, ter zagotavljanje širšega okvira za nadaljnjo krepitev odnosov EU-Tunizija, da bi se dosegla višja raven gospodarskega povezovanja in poglobljeno politično sodelovanje, v skladu s splošnimi cilji Evro- mediteranskega sporazuma —
            
         SESTAVIL NASLEDNJE PRIPOROČILO:
   Edini člen
   Pridružitveni svet priporoča, da stranki izvajata akcijski načrt EU-Tunizija (1), kolikor je to izvajanje usmerjeno v doseganje ciljev Evro- mediteranskega sporazuma.
   
      V Bruslju, dne 4. julija 2005
      
         
            Za Pridružitveni svet
         
         
            Predsednik
         
         Jean ASSELBORN
         
      
   
   
      (1)  http://register.consilium.eu.int